laion/Wikipedia-Exotic huggingface dataset:
AliOS

AliOS (נקראה בעבר, YunOS וגם Aliyun OS) היא מערכת הפעלה המבוססת על ליבת לינוקס, שפותחה על-ידי "קבוצת עליבאבא" הסינית, ומיועדת לשימוש במכוניות אוטונומיות ובמכשירי האינטרנט של הדברים. ההפצה היא תוכנה קניינית אך בעלת גרסת קוד פתוח שנקרא AliOS Things. ההפצה שוחררה לראשונה בתאריך 28 ביולי 2011, תחת השם YunOS ופותחה במטרה להיות מערכת הפעלה הראשית במכשירים הסלולריים המיוצרים על ידי קבוצת עליבאבא הסינית. בשנת 2011, YunOS הייתה למערכת ההפעלה הראשית במכשיר הסלולר K-Touch W700. בחודש מאי 2012, הודיעה קבוצת עליבאבא שנמכרו כמיליון טלפונים חכמים המריצים את מערכת ההפעלה שלה. בחודש דצמבר 2015, שחררה החברה את הגרסה האחרונה של מערכת ההפעלה YunOS 5, שהתבססה על אנדרואיד 6.0. בחודש אוקטובר 2017, כחלק משינוי אסטרטגי ומיתוג מחדש, הוחלף שמה של מערכת ההפעלה ל-AliOS. אתר האינטרנט הרשמי של AliOS (באנגלית) Osawa, Juro (2012-09-09). "Alibaba's New Goal: Taking On Android". Wall Street Journal (באנגלית אמריקאית). ISSN 0099-9660. נבדק ב-2021-02-17. Alibaba announces 'cloud-powered' Aliyun OS, K-Touch W700 phone, Engadget (באנגלית אמריקאית)
קושטאקה

קושטאקה או קושדאחאה (באנגלית: Kushtaka או Kooshdakhaa, בתרגום מילולי לעברית: "איש-לוטרת יבשה") הם יצורים משני צורה מיתיים הנמצאים בפולקלור של עמי הטלינגיט בחוף של הפסיפיק נורת' וסט באמריקה הצפונית. הם דומים ל"וואטסה (Watsa) של עמי טס'מסיין (Ts'msyen), נאט'ינה של העם הילידי דנא'ינה שנמצא בדרום מרכז אלסקה, ואוראיולי של היופ'יק במערב אלסקה". מבחינת פיזית, קושטאקה מתוארים כמשני צורה שמסוגלים להפוך לצורה אנושית, לצורה של לוטרה ובפוטנציה, גם לצורות אחרות. בכמה סיפורים, קושטאקה מסוגלים ללבוש צורה של כל מיני הלוטרות; בסיפורים אחרים, הם יכולים להפוך רק למין אחד. בכמה סיפורים, קושטאקה הם יצורים אכזריים ששמחים להוליך את ספני הטלינגיט המסכנים אל מותם. באחרים הם ידידותיים ועוזרים, לעיתים קרובות מצילים את האבודים ממוות בקיפאון. בסיפורים רבים, קושטאקה מצילים יצור אבוד על ידי הסחתו עם אשליות דמויות לוטרה של משפחתו וחבריו בזמן שהם משנים את צורתו של היצור לקושטאקה, מה שיאפשר לו להתגבר על הקור. מטבע הדברים, זו נחשבת לברכה מעורבת. עם זאת, האגדות לגבי הקושטאקה הן לא תמיד נעימות. באגדות מסוימות נאמר שהקושטאקה מחקים את בכי התינוק או את צרחותיה של אישה כדי לפתות קורבנות לנהר. בהגיעם לשם, הקושטאקה הורגים את האדם וקורעים את גופו, או שהם הופכים אותו לקושטאקה אחר. האגדות מספרות כי ניתן להדוף את קושאטקה באמצעות נחושת, שתן, כלבים, ובכמה סיפורים – אש. מכיוון שהקושטאקה טורפים בעיקר ילדים קטנים, יש סברה שהם משמשים את אמהות שבט הטלינגיט כדי למנוע מילדיהן להסתובב לבדם קרוב לאוקיינוס. נאמר גם שהקושטאקה פולטים שריקה גבוהה בעלת שלושה חלקים, בתבנית של נמוך-גבוה-נמוך. קושטאקה מופיעים בספרה של פמלה ריי הוטסון, Legends in Wood: Stories of the Totems באגדה "War with the Land Otter Men" ("מלחמה עם אנשי-לוטרות היבשה"), כמו גם ב-Transformation Masks של פמלה ריי הוטסון. הם גם מופיעים ב-Raven Stole the Moon של גארת שטיין. הארי ד. קולפ מתאר מפגש של כורה עם הקושטאקה במפרץ תומאס בסיפור הקצר "The Strangest Story Ever Told". הם גם הנושא של רומן האימה הממוקם באלסקה של דייוויד פיירדומניקו, Kushtaka. קושטקות מופיעות גם ברומן של ויליאם ג'יראלדי, Hold the Dark, משנת 2015. הספר השני של סדרת The Twins of Petaybee של אן מק'קפרי, Maelstrom, כולל מינים של לוטרות מים-עמוקים משנות-צורה שמתייחסים אל עצמם כקושטאקה. הקושטאקה הוא האנטגוניסט העיקרי ברומן "The Beast of Barcroft" של ביל שווייגרט משנת 2015. כמו כן, הם מתוארים בספר Shamans and Kushtakas: North Coast Tales of the Supernatural מאת מרי ג'יראודו בק. Colp, Harry D. (1953). The Strangest Story Ever Told. Exposition Press. Pierdomenico, David (15 בפברואר 2015). Kushtaka. Dap Publishing. ISBN 978-0-692-38046-8. {{cite book}}: (עזרה) McCaffrey, Anne; Scarborough, Elizabeth Ann (26 בדצמבר 2006). Maelstrom: Book Two of The Twins of Petaybee. Random House Publishing Group. pp. 129–. ISBN 978-0-345-49736-9. {{cite book}}: (עזרה) Schweigart, Bill (17 בנובמבר 2015). "25". The Beast of Barcroft. Random House Publishing Group. ISBN 978-0-8041-8136-5. {{cite book}}: (עזרה) Mary Giraudo Beck, Shamans and Kushtakas: North Coast Tales of the Supernatural, Graphic Arts Books, 2003-06-01, ISBN 978-0-88240-971-9. (באנגלית)
בטון דרוך

בטון דרוך (Prestressed concrete) הוא סוג בטון מזוין שבו משמשים אמצעי הזיון ליצירת עומס מלאכותי על האלמנט, כשעומס זה מנוגד לעומסי השימוש של האלמנט ומקזז באופן זה את חלקם. קורות מבטון דרוך משמשות בדרך כלל לבניית גשרים או קירויים הנושאים עומסים גדולים על פני מִפתחים גדולים. העומס המלאכותי על הבטון מכונה בשם דריכה, ומבצעים אותו, בדרך כלל, באמצעות הוספת מאמצי מתיחה לזיון האלמנט, לפני הפעלת עומסי השימוש. במקרה בו מבוצעת הדריכה לפני יציקת האלמנט המבני, מכנים אותה בשם "דריכת קדם" (אנגלית: pre-tensioned) ואילו כאשר הדריכה מבוצעת לאחר שהאלמנט בנוי, מכנים אותה בשם "דריכת אחר" (אנגלית: post-tensioned). ניסיונות לדריכת בטון כבר התבצעו בשנות השבעים של המאה ה-19, עם התפשטות השימוש בבטון מזוין ברחבי אירופה. בניסיונות אלו השתמשו במוטות זיון מפלדה רגילה שאיבדה במשך הזמן מתכונות הדריכה, ובהמשך עד להרפיתה כליל ולהרס האלמנט. רק עם התפתחות המטלורגיה ופיתוח הפלדות עתירות הפחמן, ניתן היה לבצע דריכה שתחזיק מעמד לאורך שנים. ברוב המבנים, אלמנטים מסוג קורה מקבלים עמיסה אנכית שגורמת למומנט כפיפה. בקורות מבטון מזוין מתנגד למומנט הכפיפה צמד כוחות המורכב מכוח מתיחה בזִיון הפלדה ומכוח לחיצה בבטון הלחוץ. בבטון דרוך משתמשים בזיון שהוא מתוח מלכתחילה. כאשר משחררים את הזיון המתוח הוא יוצר כוח לחיצה על הבטון ולמעשה מפעיל על הקורה מומנט כפיפה הפוך המתנגד למומנט הנוצר מהעומסים השימושיים. לעיתים משתמשים בבטון דרוך במבנים כמו מכלי מים מבטון, בהם מעבירים כבלי פלדה בהיקף המכל ומהדקים אותם כדי למנוע סדיקה של המכלים בגין הלחץ ההידרוסטטי. בשיטה הזו הבטון מזוין בכבלי פלדה, הנמתחים לפני יציקת הבטון ומשחררים אותם לאחר שהבטון מתקשה ומתחזק. כוחות הלחיצה מועברים לבטון בתכונת ההדבקה בינו למוטות הפלדה. בשיטה זו ניתן לייצר בעיקר חלקי מבנה טרומיים, כמו קורות, קירות ותקרות. את האלמנט הדרוך מייצרים במפעל ואז משנעים אותו לאתר הבניה ומרכיבים אותו באמצעות מנופים. בישראל עיקר השימוש בבטון דרוך בדריכת קדם הוא בלוחות דרוכים (לוח"דים) המשמשים כתקרות טרומיות. בשיטה הזו יוצקים קורה כשבתוכה שרוולי מתכת, "דאקטים". שלתוכם מחדירים כבלי פלדה שאותם קושרים ומותחים בין שני צידי הצינור, באופן היוצר באלמנט הדרוך, מתח לחיצה המנטרלים את עומסי השימוש המיועדים לו, ובתוכם גם כוחות הכבידה. דריכת אחר, היא היעילה יותר ומשמשת בעיקר בבניית גשרי בטון או אולמות בעלי מפתחים רחבים במיוחד. לאחר הדריכה, מזרימים לתוך הצינורות החלולים שבהם מושחלים הכבלים, דייס צמנטי שהוא למעשה טיט סמיך ונוזלי שתפקידו בעיקר להגן על כבלי הפלדה מפני חלודה. ת"י 466 חלק 3 - חוקת הבטון : בטון דרוך, מכון התקנים הישראלי פרוסטיג י., בטון דרוך בדריכת אחר - עקרונות תכנון, הטכניון 2001. מדיה וקבצים בנושא בטון דרוך בוויקישיתוף בטון דרוך, באתר אנציקלופדיה בריטניקה (באנגלית)
הר סמית' (אנטארקטיקה)

הר סמית' (באנגלית: Mount Smith) הוא הר בהרי הנסיך אלברט, באזור חוף סקוט של ארץ ויקטוריה, שבאנטארקטיקה. גובהו של ההר 1,400 מטרים מעל פני הים; הר סמית' הוא ההר ה-3,189 בגובהו באנטארקטיקה. ההר ממוקם מצפון לקרחון מוסון; ו-11 קילומטרים צפונית - צפון-מערבית להר מארי. ההר התגלה על ידי המשלחת הבריטית לאנטארקטיקה (משלחת דיסקברי), אשר חקרה את אנטארקטיקה בין השנים 1901–1904. שמו של ההר ניתן לו על ידי משלחת דיסקברי. ההר נקרא על שמו של וו. אי. סמית' (W. E. Smith), שהיה הארכיטקט הימי שתכנן ופיקח על בניית ספינת המשלחת "דיסקברי". • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 235 • United States. Defense Mapping Agency. Hydrographic Center, Sailing Directions for Antarctica: Including the Off-lying Islands South of Latitude 60°, P 195 • Prenzel, Jannis & Lisker, Frank & Monsees, N. & Balestrieri, Maria & Läufer, A. & Spiegel, Cornelia. (2017), Development and inversion of the Mesozoic Victoria Basin in the Terra Nova Bay (Transantarctic Mountains) derived from thermochronological data, Gondwana Research. 10.1016/j.gr.2017.04.025 הר סמית' באתר הסקר הגאולוגי של ארצות הברית הר סמית' באתר הגאזט האנטארקטי המשווה SCAR של ממשלת אוסטרליה ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי מידע גאוגרפי והיסטורי לפי מקור אחר, גובהו של ההר 1,440 מטרים מעל פני הים הרי אנטארקטיקה לפי גובהם
הר סמית'

האם התכוונתם ל... אנטארקטיקה הר סמית' (אנטארקטיקה) – הר באזור חוף סקוט של ארץ ויקטוריה, שבאנטארקטיקה. ניו זילנד הר סמית' (קנטרברי) – הר במחוז מקנזי, בחבל קנטרברי, שבאי הדרומי של ניו זילנד הר סמית' (החוף המערבי) – הר במחוז וסטלנד בחבל החוף המערבי, שבאי הדרומי של ניו זילנד אוסטרליה הר סמית' (אוסטרליה המערבית, וילונה) – הר בפלך וילונה, במדינת אוסטרליה המערבית שבאוסטרליה הר סמית' (אוסטרליה המערבית, דרבי - מערב קימברלי) – הר בפלך דרבי - מערב קימברלי, במדינת אוסטרליה המערבית שבאוסטרליה הר סמית (הטריטוריה הצפונית, המדבר המרכזי) – הר במחוז המדבר המרכזי, בטריטוריית הטריטוריה הצפונית שבאוסטרליה הר סמית' (הטריטוריה הצפונית, דרווין) – הר בשטח העיר דרווין, בטריטוריית הטריטוריה הצפונית שבאוסטרליה אתיופיה הר סמית' (אתיופיה) – הר במדינת מדינת האומות, הלאומים ועמי הדרום שבאתיופיה ארצות הברית הר סמית' (טקסס) – הר במחוז בקסאר במדינת טקסס שבארצות הברית קנדה הר סמית' (קולומביה הבריטית) – הר בפרובינציית קולומביה הבריטית שבקנדה הר סמית' (נונאווט) – הר בטריטוריית נונאווט שבקנדה פסגת סמית' פסגות סמית' הר סמיית'
אגיפטופיתקוס

אגיפטופיתקוס (שם מדעי: Aegyptopithecus) הוא סוג של קוף קדום אשר השתייך לאנתרופואידים. בסוג זה מין אחד בשם אגיפטופיתקוס זאוקסיס (שם מדעי: Aegyptopithecus zeuxis). סוג זה שקל כ-6 ק"ג וחי לפני כ-35 עד 33 מיליון שנים מסוף האאוקן עד תחילת האוליגוקן. מאובנים שלו נמצאו לראשונה בפיום שבמצרים ותוארו ב-1965. המינים של הסוג חיו באזורי ביצה ויער וניזונו מפירות. הם התאפיינו בדו צורתיות זוויגית. שם הסוג הוא על שם הימצאו במצרים. מדיה וקבצים בנושא אגיפטופיתקוס בוויקישיתוף אגיפטופיתקוס, באתר האנציקלופדיה של החיים (באנגלית) אגיפטופיתקוס, באתר GBIF (באנגלית) מידע על אגיפטופיתקוס מאתר ארכאולוגיה.info ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
מוסווטנט

מוסווטנט (בנורווגית: Mosvatnet) הוא אגם ליד העיר סטוונגר שבמחוז רוגלנד בנורווגיה. האגם שוכן מערבית למרכז העיר סטוונגר ברובע "אייגנס או וולנד". שטחו של האגם הוא 0.45 קמ"ר והוא האגם השלישי בגודלו באזור סטוונגר. עומקו המרבי של האגם הוא 3.2 מטרים וגובה פני האגם הוא 37 מטרים מעל פני הים. מהאגם יוצא נחל קטן שעובר דרך צמתים תת-קרקעיים ונשפך לאגם ברייאווטנט שנשפך לפיורד ביפיורן הסמוך. מוסווטנט היה מקור המים של העיר סטוונגר בשנים 1863–1931. לאחר שרפה גדולה שהתרחשה בסטוונגר בשנת 1860 הובן שמוסווטנט הוא לא מאגר מים גדול מספיק ובעקבות זאת, בשנת 1863, יזמה העיר בנייה של מפעל מים חדש במוסווטנט שיעניק לתושבי העיר מי שתייה הולמים וגישה טובה יותר למים לצוותי הכיבוי. הוקם בית משאבות והונחו צינורות מים לאורך כביש מדלביין. מפלס המים של הבריכה הוגדל משמעותית, וכמה איים וסלעים קטנים נעלמו. העיר השתלטה על מספר נכסים לאורך האגם כדי למנוע זיהום במקורות מי השתייה והיא הפכה את האזורים שמסביב לשטחי פארק. לאחר זמן קצר התברר כי למוסווטנט אין מספיק יכולת לספק לעיר הגדולה מי שתייה לטווח הארוך. בשנת 1903 קנתה העיר סטוונגר זכויות על המים באגם סטורה סטוקווטן ובשנת 1930 הפך האגם למאגר המים החדש של העיר. מדיה וקבצים בנושא מוסווטנט בוויקישיתוף Mosvatnet, web.archive.org, ‏2016-03-04
מונדו

מונדו (בצרפתית: Moundou; בערבית: موندو) היא עיר במחוז לוגון מערב (אנ'), צ'אד. באזור, פועל שדה התעופה מונדו (אנ'). העיר ממוקמת כ-408 ק"מ מבירת צ'אד, נג'מנה. בנוסף, העיר נמצאת ליד הנהר לוגון. הטמפרטורה הממוצעת היא 26 מעלות צלזיוס. החודש החם ביותר הוא אפריל (34 מעלות צלזיוס), והחודש הקר ביותר הוא אוגוסט (20 מעלות צלזיוס). כמות המשקעים הממוצעת היא 1,291 מילימטרים בשנה. חודש אוגוסט הוא החודש הכי גשמי (348 מ"מ גשם), וחודש ינואר הוא החודש הכי יבש (1 מ"מ גשם). צרפת פואטייה, צרפת (מ־1990) מדיה וקבצים בנושא מונדו בוויקישיתוף מונדו, באתר אנציקלופדיה בריטניקה (באנגלית) Chad: Regions, Cities & Urban Localities - Population Statistics, Maps, Charts, Weather and Web Information, www.citypopulation.de Moundou, Moundou (באנגלית) Coordinate Distance Calculator, boulter.com "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
אבשה (צ'אד)

אַבֶּשֶה (בצרפתית: Abéché; בערבית: أبشي) היא עיר במחוז ודאי (אנ'), צ'אד. באזור פועל שדה התעופה אבשה (אנ'). העיר ממוקמת כ-656 ק"מ מבירת צ'אד, נג'מנה. מבחינה היסטורית, זה היה מקום בירת הסולטנות המוסלמית ואודדאי, ששלטה בחלק גדול מאזור צ'אד לפני הכיבוש הצרפתי בשנת 1912. שרידי הבירה העתיקה כוללים ארמון, קברי סולטנים לשעבר וחורבות מסגד, כולו מוקף בחומה עבה. בעיר יש מסגדים רבים. הטמפרטורה הממוצעת היא 30 מעלות צלזיוס. החודש הכי חם הוא מאי (34 מעלות צלזיוס), והחודש הקר ביותר הוא ינואר (25 מעלות צלזיוס). כמות המשקעים הממוצעת היא 707 מילימטרים בשנה. חודש אוגוסט הוא החודש הגשום ביותר (325 מ"מ גשם), וחודש ינואר הוא החודש היבש ביותר (1 מ"מ גשם). מדיה וקבצים בנושא אבשה בוויקישיתוף אבשה, באתר אנציקלופדיה בריטניקה (באנגלית) Abeche, Abeche (באנגלית) Coordinate Distance Calculator, boulter.com Editors of Encyclopaedia Britannica, Abéché, Chad, Encyclopaedia Britannica "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים באפריקה. אתם מוזמנים לתרום לוויקיפדיה ולהרחיב אותו.
פאיה-לארגו

פאיה-לארגו (בצרפתית: Faya-Largeau; בערבית: فايا لارجو), המוכרת גם בשם פאיה (בצרפתית: Faya; בערבית: فايا) היא עיר במחוז בורקו (אנ'), צ'אד. באזור פועל שדה התעופה פאיה-לארגו (אנ'). העיר ממוקמת כ-777 ק"מ מבירת צ'אד, נג'מנה. הטמפרטורה הממוצעת היא 28 מעלות צלזיוס. החודש הכי חם הוא יוני (34 מעלות צלזיוס), והחודש הקר ביותר הוא ינואר (18 מעלות צלזיוס). כמות המשקעים הממוצעת היא 83 מילימטרים בשנה. חודש אוגוסט הוא החודש הגשום ביותר (53 מ"מ גשם), וחודש ינואר הוא החודש היבש ביותר (1 מ"מ גשם). מדיה וקבצים בנושא פאיה-לארגו בוויקישיתוף פאיה-לארגו, באתר אנציקלופדיה בריטניקה (באנגלית) Chad: Regions, Cities & Urban Localities - Population Statistics, Maps, Charts, Weather and Web Information, www.citypopulation.de Faya-Largeau, Faya-Largeau (באנגלית) Coordinate Distance Calculator, boulter.com "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
פרס פריצת הדרך במתמטיקה

פרס פריצת הדרך במתמטיקה (באנגלית: The Breakthrough Prize in Mathematics) הוא פרס בינלאומי שנתי שהוכרז בשנת 2014 במסגרת פרסי פורצי הדרך וממומן על ידי יורי מילנר, מארק צוקרברג ויזמים נוספים והוא מגיע עם מענק כספי של 3 מיליון דולר. הפרס מתגמל תגליות משמעותיות בענפי המתמטיקה הרבים. מייסדי פרסי פורצי הדרך הצהירו כי הם רוצים לעזור למדענים להיתפס כסלבריטאים, והם מקווים שהדבר עשוי לגרום ל"סטודנטים צעירים יותר לשאוף להיות מדענים". ועדת הפרס בוחרת גם עד שלושה זוכים ב"פרס אופקים חדשים במתמטיקה" והחל משנת 2021 מוענק "פרס הגבולות החדשים על שם מרים מירזחאני" לעד שלוש זוכות. להלן רשימת זוכי פרס פריצת הדרך במתמטיקה, לפי סדר כרונולוגי: עד שלושה פרסי אופקים חדשים במתמטיקה (100,000 דולר לזוכה) זמינים לחוקרים צעירים בתחילת דרכם. להלן זוכי הפרס הבינלאומי: החל משנת 2021, מוענק פרס בין-לאומי הנושא את שמה של המתמטיקאית מרים מירזאח'אני, לעד שלוש נשים מתמטיקאיות שסיימו את הדוקטורט בשנתיים האחרונות. הפרס על סך 50,000 דולר לזוכה, מוענק מדי שנה עבור הישגים מוקדמים בקריירה, על ידי קרן פרס פריצת הדרך שנוסדה על ידי יורי מילנר ויזמים נוספים. מספר הפרסים הועלה מאחד לשלושה, "בגלל העניין הרב שמייצר הפרס והזכאות הגבוהה ביותר של מועמדויות". להלן זוכות הפרס: שנת 2021 נינה הולדן - "לעבודה בגאומטריה אקראית, במיוחד עבור תורת השדה ליוביל כגבול קנה המידה של משולשים אקראיים.", המכון הטכנולוגי של ציריך (דוקטורט במכון הטכנולוגי של מסצ'וסטס, 2018). אורמילה מהדב - "לעבודה המתייחסת לשאלה היסודית של אימות תפוקת חישוב קוונטי.", המכון הטכנולוגי של קליפורניה (דוקטורט באוניברסיטת קליפורניה בברקלי, 2018). ליסה פיקירילו - "לפתרון הבעיה הקלאסית שהקשר הקונווי אינו פרוס בצורה חלקה.", המכון הטכנולוגי של מסצ'וסטס (דוקטורט באוניברסיטת טקסס באוסטין, 2019). שנת 2022 שרה פלוזה - "עבור תרומות לקומבינטוריקה האריתמטית ולתורת המספרים האנליטית, במיוחד בכל הנוגע לתבניות פולינום בקבוצות צפופות." הונג וואנג - "עבור התקדמות בהשערת ההגבלה, השערת ההחלקה המקומית ובעיות נלוות." יילין וואנג - "לעבודה חדשנית ומרחיקת לכת על אנרגיית Loewner של עקומות מישוריות." שנת 2023 מגי מילר - "לעבודה על קשרי סרט סיבים ומשטחים ביריעות 4 ממדיות." ג'יניונג פארק - "על תרומות לפתרון מספר השערות מרכזיות על ספים ותהליכי ברירה." ורה טראוב - "עבור התקדמות בקירוב התוצאות בבעיות אופטימיזציה קומבינטורית קלאסית, כולל בעיית הסוכן הנוסע ועיצוב הרשת." פרס פריצת הדרך בפיזיקה יסודית (2012) פרס פריצת דרך במדעי החיים (2013) אתר האינטרנט הרשמי של פרס פריצת הדרך במתמטיקה (באנגלית)
קאמל קומדי קלאב

קאמל קומדי קלאב הוא מועדון סטנד-אפ הנמצא במרכז תל אביב. ה"קאמל קומדי קלאב" הוקם בשנת 1993 על ידי בן זיידל, מי שנחשב לאב הרוחני, בשיתוף עם איש הבמה שמואל וילוז'ני. המועדון החל את דרכו בנמל תל אביב, נסגר לאחר מספר שנים ומשם הועתק למועדון הפרפר ביפו. לאחר מכן עבר הקאמל למועדון ברחוב גולדמן, מול הדולפינריום (לשעבר) אך קריסת הגג הכריחה מעבר נוסף. המועדון נפתח שוב בבית מרכזים בתל אביב, אך גם כאן לא צלח מזלו, ושריפת ענק בבניין כילתה אותו לחלוטין. אז נפתח המועדון מחדש במתחם הקולנוע של התחנה המרכזית בתל אביב, כניסיון אחרון של בן זיידל להתאושש, לאחר כמה חודשים בהם המקום היה סגור החליט רועי לוי, מהסטנדאפיסטים שגדלו במועדון, לרכוש את המקום מזיידל ומאז הקאמל שייך ומנוהל על ידי לוי. ב-2009 עבר הקאמל למקום חדש, ברחוב נחלת בנימין פינת שדרות רוטשילד בתל אביב, ובשנת 2018 עבר למקום חדש, ברחוב אלנבי בתל אביב. המועדון מקיים עד היום ערבי במה פתוחה בהם הוא מאפשר לחובבים להתנסות בהופעה בפני קהל. קומיקאים ישראלים רבים החלו בו את דרכם כגון: שלום אסייג, גיל קופטש, איל קיציס, שבי זרעיה, אלי ומריאנו, יונתן ברק, שחר חסון, אורנה בנאי, גורי אלפי, רועי לוי, ישראל קטורזה, נדב פרישמן, אריק זילברמן, אורי חזקיה, רשף לוי, רודי סעדה, יוסי טרבלוס, עידן מור, מני מלכה, יוחאי ספונדר, שגיב פרידמן וקומיקאים רבים נוספים. אתר האינטרנט הרשמי של קאמל קומדי קלאב קאמל קומדי קלאב, ברשת החברתית פייסבוק קאמל קומדי קלאב, ברשת החברתית אינסטגרם בית הספר לסטנד אפ - הקאמל קומדי קלאב ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
ניולנדה

ניולנדה (בהולנדית: Nieuwlande, "ארץ חדשה") הוא כפר הולנדי קטן, ובו 1,250 תושבים בלבד, נכון לשנת 2004. היישוב מפורסם בזכות פעולת הצלה קולקטיבית של יהודים בזמן השואה, בשנים 1942–1943. זהו אחד המקומות יוצאי הדופן שבו התגייסו תושבי כפר שלם להסתרת יהודים ולהצלת חייהם מידי משטר האימים הנאצי, תוך סיכון חיים. ראשית פעולת ההצלה הייתה בזכות פועלו של ארנולד דאווס (Douwes), בנו של כומר שהצטרף למחתרת ההולנדית, וגייס את תושבי הכפר להצלת יהודים. המחתרת ההולנדית הפנתה אליו משפחות יהודיות שקיבלו הודעות להתייצב לגירוש במחנה וסטרבורק. בסיוע המחתרת ההולנדית ובעזרת כל תושבי הכפר, דאג דאווס למקומות מחבוא ליהודים, למזון, לתעודות מזויפות, ולתמיכה כספית, כל זאת ללא תמורה. כל בית אב בכפר הסתיר משפחה יהודית אחת או יהודי יחיד. הודות לפעולה הקולקטיבית של כפר שלם, קטן גם הסיכון להלשנה, שהרי כל תושבי הכפר היו שותפים למעשה. מאתים ושניים תושבי הכפר ניולנדה והסביבה הוכרו כחסידי אומות העולם, והוא אחד משני יישובים שהוכרו באופן קולקטיבי כחסידי אומות העולם. בשנת 1988 הוקמה ביד ושם אנדרטה לכבוד תושבי הכפר. מדיה וקבצים בנושא ניולנדה בוויקישיתוף על האנדרטה לזכר מעשה הגבורה של הכפר ניולנדה - מתוך אתר יד ושם. Website of Nieuwlande (בהולנדית) כפר חסידים - פרק מתוך ההסכת "מינהר הזמן" בהגשת ערן מינהר, תאגיד השידור הישראלי השני הוא לה שמבון-סור-ליניון שבצרפת. רפאל מן, אבינועם בר יוסף, דורון מאירי, ועדה משותפת להולנד וישראל תדון ביציאת היהודים מבריה"מ, מעריב, 19 ביולי 1988 שאול בן חיים, "הקרובים" מהולנד באים לביקור, מעריב, 14 ביולי 1988 איריס ליפשיץ-קליגר, בלי אותות, בלי הכרה: היהודים שהצילו יהודים בשואה, באתר ynet, 27 בינואר 2022
קרחון מוסון (אנטארקטיקה)

קרחון מוסון (באנגלית: Mawson Glacier) הוא קרחון גדול, באזור חוף סקוט של ארץ ויקטוריה, שבאנטארקטיקה. מוצאו של הקרחון ברמת הקוטב; הקרחון זורם לכיוון מזרח מן הרמה, מצפון לנונאטאק טרינטי ולרכס קירקווד. הקרחון נשפך אל ים רוס, ויוצר את לשון הקרח נורדנשלד. רוחבו של הקרחון 9.2 קילומטרים. במוצאו של הקרחון, מצויים מפלי קרח, בסמוך לפסגת רקלינג. פסגת שולץ ופסגת ארמיטאז' ממוקמים מדרון לקרחון מוסון. נונאטאק באטלמנטס מצוי בסמוך לראש הקרחון. הקרחון מופה לראשונה על ידי המשלחת הבריטית לאנטארקטיקה (משלחת נמרוד), אשר חקרה את אנטארקטיקה בין השנים 1907–1909. שמו של הקרחון ניתן לו על ידי משלחת נמרוד. הקרחון נקרא על שמו של דאגלס מוסון (Douglas Mawson), פיזיקאי משלחת נמרוד, וחבר במלקת חקר הקוטב המגנטי הדרומי של המשלחת ( South Magnetic Pole Party), אשר מאוחר יותר הנהיג שתי משלחות מחקר לאנטארקטיקה: הראשונה בשנים 1911–1914 והשנייה בשנים 1929–1931. • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 236 • Monash University, Ice loss likely to continue in Antarctica, even if climate change is brought under control, study finds, ScienceDaily, 22 October 2020. <www.sciencedaily.com/releases/2020/10/201022083313.htm> קרחון מוסון באתר הסקר הגאולוגי של ארצות הברית קרחון מוסון באתר הגאזט האנטארקטי של ממשלת ניו זילנד קרחון מוסון באתר הגאזט האנטארקטי של ממשלת אוסטרליה קרחון מוסון באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR
One of a Kind

One of a Kind (בעברית: יחיד במינו) הוא אלבום הבכורה של הזמרת השוודית פנדורה. האלבום יצא לאור בנובמבר 1993, על ידי חברת התקליטים "וירג'ין רקורדס". האלבום הגיע למקום ה-12 במצעד האלבומים השוודי. מידע על האלבום One of a Kind באתר MusicBrainz סר מרטין, ג'ואקים ביורקלונד, סורן אלופסון, משפחת ד"ר מקסקס PANDORA - ONE OF A KIND (ALBUM)
ג'יינון, קיסר סין

גְּ'ייֵנװֶן (במנדרינית: 建文, נולד בשם ג'וּ יוּ'ן-װֶן;‏ 5 בדצמבר 1377 – 13 ביולי 1402?) היה קיסר סין השני של שושלת מינג אשר שלט בין השנים 1398–1402. ג'יינוון היה נכדו של חונגוו, קיסר סין ואבי השושלת מבנו הבכור, ומכאן היה ליורשו של סבו לאחר מות אביו יורש העצר. ג'יינוון היה נתון להשפעתם של פקידים בחצר המלוכה ומסעו לטיהור פוליטי הביא לעליית התמיכה בדודו, ג'ו-די, נסיך ון, אשר בסדרת מערכות צבאיות כבש את הבירה והפך בשנת 1402 ליונגלה, קיסר סין. עם כיבוש הבירה בידי כוחותיו של ג'ו-די, נעלמו עקבותיו של הקיסר ג'יינוון. שושלת מינג הוקמה לאחר מרד המצנפת האדומה על ידי חונגוו, קיסר סין בשנת 1368, והוא זה שהיה בעל הסמכות בחצר הקיסרית לקבוע על מי להיות ליורשו. בעיית הירושה הייתה, שאף על פי שלחונגוו היו 26 ילדים, היורש המלומד בקפידה, בנו הראשון ג'ו ביאו, נפטר בטרם עת בשנת 1392. במקום לבחור את השני לבנו הבכור, החליט חונגוו על בנו הבכור של ג'ו ביאו להיות ליורשו. מדיניות זו הפכה למוסכמה בכל שושלת מינג – בנו הבכור של הקיסר יירש את כס המלוכה, ואם הוא מת לפני שהדבר אפשרי, תועבר הירושה לבנו הבכור. חוקי ירושה אלו נקבעו בידי הקיסר חונגוו. כתוצאה מכך, כשנפטר חונגוו בשנת 1398, ירש את מקומו ג'וּ יוּ'ן-װֶן, שהיה בנו של ג'ו ביאו. בן 21 בלבד, השליט החדש של סין קיבל את השם הקיסרי גְּ'ייֵנװֶן, שפירושו "אדיבות". לרוע מזלו של הקיסר החדש, מדיניותו של סבו להתקדם דור אחד קדימה בחוקי הירושה החדשים שקבע, לא התקבלה בברכה על ידי כל מקורבי השלטון, במיוחד לא בידי בנו השני של חונגוו, ג'ו-די, הנסיך ין. הנסיך היה שאפתן, הוא כבר הוכיח עצמו כמפקד צבאי מסוגל במערכות נגד המונגולים משושלת יואן והוא פעל להשיג את כס המלוכה לעצמו. באופן משמעותי, תביעתו של הנסיך נתמכה על ידי צבאו הגדול שהוצב במחוזות צפון-מזרח סין ונועד להגן על האזור סביב בייג'ינג. ג'יינוון היה נתון להשפעה ממושכת מצד הסריסים והפקידים בחצר הקיסרית ואלו שכנעו אותו לצד בטיהור פוליטי במטרה להחליש את ההתנגדות לשלטונו. הקש האחרון ביריבות עם ג'ו-די היה החלטתו של ג'יינוון להסיר את תואר הנסיך מבניו החוקיים של הקיסר חונגוו, כולל הנסיך ין. הנסיך לשעבר החל להסית מרד, הטיל ספק בלגיטימיות של ג'יינוון לשלוט והפיץ שמועות לפיהן הקיסר הצעיר הושפע יתר על המידה מפקידים מושחתים אשר משרתים את עצמם. בעקבות זאת החלה מלחמת אזרחים מרה, אשר נמשכה, לסירוגין, במשך שלוש שנים. הנסיך ין, עם צבא מסודר יותר ומפקדים מסוגלים יותר שעמד לרשותו, היה המנצח הסופי במלחמת האזרחים. מבסיסו הצפוני בבייג'ינג כבש צבא תומכיו של ג'ו-די את צפון סין ולבסוף נכנס בשערי הבירה, נאנג'ינג. לאחר מכן מונה ג'ו-די בטקס רשמי ליונגלה, קיסר סין. עם כיבוש הבירה בייג'ינג הקיסר ג'יינוון פשוט נעלם ואבדו עקבותיו. היו כמה טענות מצד תומכיו של יונגלה, שג'יינוון נהרג במהלך מלחמת האזרחים כאשר פרצה שריפה בארמון הקיסרי בבירה נאנג'ינג. שמועה נוספת אשר סקרנה את יונגלה ואשר התפשטה הטענה כי הקיסר לשעבר הצליח להימלט מהעיר לאחר שהתחפש לנזיר. ללא קשר לגורלו, מעולם לא נשמע שוב הקיסר השני של שושלת מינג. שושלת מינג חונגוו, קיסר סין יונגלה, קיסר סין מדיה וקבצים בנושא ג'יינון, קיסר סין בוויקישיתוף ג'יינון, קיסר סין, באתר אנציקלופדיה בריטניקה (באנגלית) ג'יינון, קיסר סין, באתר אנציקלופדיית ההיסטוריה העולמית (באנגלית) הקיסר ג'יינוון, באתר קברי שושלת מינג